བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་ཏང་ལ་ཕྲད་པའི་ཉེན་ཁ་དང་ཚོད་བགམ་ཆེན་པོ་དང་ཏང་ནང་ཁུལ་དུ་གནས་པའི་གནད་དོན་མངོན་གསལ་དོད་པོར་གདོང་ལེན་བྱེད་ཕོད་པ་དང་།ཞུམ་པ་མེད་པའི་སྙིང་སྟོབས་དང་གཤིས་རྒྱུད་ལ་བརྟེན་ནས་སྤྱོད་བཟང་སྒྲིག་ནན་དང་།རུལ་སུངས་ལ་ངོ་རྒོལ།ངན་པ་ཚར་གཅོད་བཅས་བྱས་པ།ཏང་དང་རྒྱལ་ཁབ་ཀྱི་ནང་ཁུལ་དུ་གནས་པའི་མངོན་མེད་རྐྱེན་ངན་ཚབས་ཆེན་མེད་པར་བཟོས་པ།ཏང་ནང་ཁུལ་གྱི་ཆབ་སྲིད་འཚོ་བའི་རྣམ་པ་དེ་བས་གསར་པ་བཏོད་པ།ཏང་ནང་ཁུལ་གྱི་ཆབ་སྲིད་སྣོད་བཅུད་མངོན་གསལ་དོད་པོས་ལེགས་སུ་བཏང་བ།ཏང་གི་གསར་གཏོད་ནུས་པ་དང་།གོང་བུ་སྒྲིལ་ཤུགས།འཐབ་ནུས་བཅས་མངོན་གསལ་དོད་པོས་ཆེ་རུ་ཕྱིན་པ།ཏང་གི་མཐུན་སྒྲིལ་དང་གཅིག་གྱུར་སྔར་བས་སྲ་བརྟན་བྱུང་བ།ཏང་དང་མང་ཚོགས་དབར་གྱི་འབྲེལ་བ་མངོན་གསལ་དོད་པོས་ལེགས་སུ་ཕྱིན་པ།གསར་བརྗེའི་སྦྱོང་བརྡར་ཁྲོད་ཏང་སྔར་བས་སྟོབས་ཆེར་གྱུར་པ།སྐྱེ་སྟོབས་ཀྱི་གསོན་ཤུགས་གསར་པ་ཧ་ཅང་ཆེན་པོ་མངོན་པ་བཅས་ལས་ཏང་དང་རྒྱལ་ཁབ་ཀྱི་བྱ་གཞག་འཕེལ་རྒྱས་ལ་ཆབ་སྲིད་ཀྱི་འགན་ལེན་བརྟན་པོ་བྱུང་ཡོད།ལོ་ལྔའི་རིང་གི་གྲུབ་འབྲས་ནི་ཕྱོགས་ཡོངས་དང་གསར་གཏོད་རང་བཞིན་ལྡན་པ་དང་།ལོ་ལྔའི་རིང་གི་འཕོ་འགྱུར་ནི་རིམ་པ་མང་བ་དང་གཞི་རྩའི་རང་བཞིན་ལྡན་པ་ཞིག་རེད།